128. löggjafarþing 2002–2003.

Þskj. 614 — 380. mál.

Svar

heilbrigðis- og tryggingamálaráðherra við fyrirspurn Láru Margrétar Ragnarsdóttur um mænuskaðaverkefni.

Fyrirspurnin hljóðar svo:

Mun ráðherra tryggja að strax í upphafi næsta árs geti hafist starfsemi gagnabanka um mænuskaðaverkefnið sem Evrópuráðið hefur samþykkt að styðja stofnsetningu á og fram
kvæmdastjóri Alþjóðaheilbrigðismálastofnunarinnar, Gro Harlem Brundtland, hefur mælt með að verði settur upp á Íslandi og þegar hefur verið áætlaður kostnaður fyrir?

Dagana 1.–2. júní 2001 var haldin alþjóðleg ráðstefna um mænuskaða og meðhöndlun hans. Ráðstefnan tókst mjög vel og hana sóttu um 50 sérfræðingar víðs vegar að úr heimin
um. Í framhaldi af því skrifaði heilbrigðisráðherra bréf til dr. Gro Harlem Brundtland, aðal
framkvæmdastjóra Alþjóðaheilbrigðismálastofnunarinnar, og gerði henni grein fyrir helstu niðurstöðum ráðstefnunnar. Þátttakendur töldu mikilvægt að koma á fót gagnagrunni um mænuskaða, að styðja lækna og aðra vísindamenn í að koma á framfæri þekkingu um mænu
skaða til klínískrar starfsemi, og skipuleggja náms- og starfsdvöl fyrir lækna og vísindamenn í öðrum löndum.

Í svarbréfi sínu, 12. desember 2002, lýsti dr. Brundtland yfir stuðningi sínum við að kom
ið yrði á fót á Íslandi sérstakri samstarfsmiðstöð (WHO Collaborating Centre) til stuðnings aðgerðum WHO á heimsvísu á sviði mænuskaða. Meðal verkefna WHO-miðstöðvarinnar væri uppbygging gagnagrunns um mænuskaða og að vera tengiliður um alþjóðlegar rann
sóknir á mænuskaða.

Á þessu ári hefur heilbrigðis- og tryggingamálaráðuneytið rætt við forsvarsmenn Land
spítala – háskólasjúkrahúss um hvernig sjúkrahúsið gæti tekið þátt í að byggja upp alþjóð
legan gagnagrunn um mænuskaða og jafnvel starfrækja WHO-samstarfsmiðstöð á því sviði hér á landi. Í framhaldi af þessum viðræðum hefur ráðuneytið beðið Landspítala – háskóla
sjúkrahús að kanna forsendur fyrir því að koma á laggirnar alþjóðlegum gagnagrunni á sviði mænuskaða. Hluti af því verkefni er að reyna að gera sér grein fyrir hvað slíkur gagna
grunnur gæti haft fram yfir aðra gagnagrunna á sviði læknisfræði sem til eru í heiminum í dag. Enn fremur hefur ráðuneytið óskað eftir því að reynt verði að meta hvað þurfi til að reka umrædda samstarfsmiðstöð við sjúkrahúsið og að tekin verði saman áætlun um slíka starf
semi.

Sótt hefur verið um fjárframlag til þessa að hefja þetta verkefni á árinu 2003 til fjárlaga
nefndar Alþingis. Það er því í höndum Alþingis hvort ráðist verði í verkefnið á næsta ári. Að lokum skal tekið fram að hvorki liggja fyrir loforð frá Evrópuráðinu, WHO, né öðrum aðilum að styðja verkefnið fjárhagslega.